Diari Oficial de la Generalitat Valenciana


Sumari del DOGV 9786, del 12-02-2024 (2024/1097)

Extracte de la Resolució de 7 de febrer de 2024, de la vicerectora de Cultura, Llengües i Societat de la Universitat Jaume I de Castelló, per la qual es convoquen les beques «Enclau-UJI» per a la realització de treballs de final de grau en el curs acadèmic 2023-2024.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9786

Data del DOGV
:   12-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1097


Data del document
:   07-02-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució de 7 de febrer de 2024, de la vicerectora de Cultura, Llengües i Societat de la Universitat Jaume I de Castelló, per la qual es convoquen les beques «Enclau-UJI» per a la realització de treballs de final de grau en el curs acadèmic 2023-2024. [2024/1097]  
BDNS (identif.): 742981.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/742981)  
  
Primer. Persones beneficiàries  
Podrà beneficiar-se d'aquestes beques l'estudiantat que estiga matriculat o realitzant a l'UJI el Treball de Final de Grau en el curs acadèmic 2023-2024 vinculat al territori rural.  
  
Segon. Finalitat  
1. Estes bases tenen per objecte regular la concessió de 38 beques «Enclau-UJI», dotades amb 300,00 euros cadascuna, per a la realització de treballs de final de grau orientats totalment o parcialment a un o més dels següents municipis: Zorita del Maestrazgo, la Torre d'en Besora, Albocàsser, Castell de Cabres, Vallibona, Cinctorres, Olocau del Rey, Ares del Maestrat, Portell de Morella, Vilafranca, Castellfort, Villores, Herbés, Benassal, Culla, Forcall, Vilar de Canes, Todolella, Catí, Morella, la Mata de Morella, Palanques, Algimia de Almonacid, Arañuel, Azuébar, Barracas, Caudiel, Cirat, Gaibiel, Higueras, Matet, Montán, Pavías, Pina de Montalgrao, Puebla de Arenoso, Sacañet, Torás, el Toro, Torralba del Pinar, Vall de Almonacid, Villamalur, Villanueva de Viver, Viver, la Pobla de Benifassà, Rossell, San Rafael del Río, Canet lo Roig, Traiguera, Sant Jordi, Càlig, la Torre d'en Doménec, la Jana, Vilafamés, Xert, Sant Mateu, Cervera del Maestre, Tírig, Santa Magdalena de Pulpis, Serra Engarcerán, la Salzadella, les Coves de Vinromà, Benlloc, Vilanova d'Alcolea, la Pobla Tornesa, Cabanes, la Serratella, la Vall d'Alba, Almedíjar, Altura, Bejís, Benafer, Castellnovo, Chóvar, Fuente la Reina, Geldo, Jérica, Navajas, Soneja, Sot de Ferrer, Teresa.  
La distribució de les beques segons la pertinença del municipi a què s'orienten els treballs al GAL o mancomunitat és la següent:  
- GAL Maestrat-Plana Alta: 16 beques.  
- Mancomunitat Palancia Mijares: 3 beques.  
- GAL Altmaesports: 9 beques.  
- GAL Palancia Mijares: 7 beques.  
- Universitat Jaume I: 3 beques per a treballs orientats total o parcialment a municipis no inclosos en el llistat anterior i que tinguen menys de 5.000 hab.  
2. Amb estes beques es pretén fomentar la realització de TFG orientats a territoris de l'interior rural i contribuir a fixar la mirada de l'estudiantat en la ruralitat en plantejar l'anàlisi de situacions, la resolució de problemes i la proposició de projectes.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests beques és de 10.700,00 €.  
  
Cinqué. Termini de presentació de sol·licituds  
El termini de presentació és de deu dies hàbils comptadors des de l'endemà de la publicació de l'extracte de la convocatòria en el DOGV.  
  
  
Castelló de la Plana, 7 de febrer de 2024. La vicerectora de Cultura, Llengües i Societat: María del Carmen Lázaro Guillamón.